Jabarkan Perkembangan dari Seni Gayung Fatani dalam bahasa melayu

Pada 14hb September 1976,  silat ini dan didaftarkan sebagai pertubuhan rasmi dibawah Akta Pertubuhan,1966, PPP.S1886/28/76/(26) hasil usaha Tuan Haji Anuar bin Haji Abdul Wahab yang merupakan Guru Utama. Kemudian didaftarkan dibawah Akta Pembangunan Sukan 1997 dengan no pendaftaran PPS.0452/98/06/01/68-1(5). Selepas pemergian Tuan Guru Hj.Anuar Abd.Wahab AMN pada tahun 2009, PSGFM diteruskan oleh Tuan Guru Aminuddin Haji Anuar (anak sulung Tuan Guru Hj. Anuar Abd. Wahab) yang ditabalkan sebagai Guru Utama pada tahun 2013. Pada tahun 2013 juga PSGFM didaftarkan semula di Jabatan Pendaftaran Pertubuhan Malaysia (JPPM) dengan nombor pendaftaran PPM/033/10/14032013. Tiada lagi pendaftaran pertubuhan seni beladiri di Pejabat Pesuruhjaya Sukan Malaysia (PJS). Namun terdapat beberapa pihak menyalahi undang-undang negara dengan menyalahgunakan nombor pendaftaran lama di PJS.

Pertubuhan Seni Gayung Fatani Malaysia merupakan antara empat badan pendiri Persekutuan Silat Kebangsaan Malaysia (PESAKA Malaysia). Ia mempunyai gelanggang silat di seluruh 14 buah negeri termasuk Sabah dan Sarawak.

Di peringkat antarabangsa, Pertubuhan Seni Gayung Fatani Malaysia telah mengembangkan sayapnya di negara-negara luar seperti Austria, Thailand, New Caledonia, Perancis, Switzerland, Norway, Jerman, Romania dan Greece.

Pada tahun 2020, PSGFM bertindak menubuhkan Persekutuan Silat Olahraga Nasional (PESONA) dan menubuhkan World Silat Federation (WSF) bagi memperkasakan Silat Melayu aliran Malaysia di persada antarabangsa. Ini berikutan UNESCO telah mengiktiraf "Silat" adalah budaya tak tampak milik Malaysia, manakala "Pencak Silat" milik Indonesia.

Pada tahun 2022, Timbalan Guru Utama, Tuan Guru Prof. Madya Dr. Mohamad Nizam bin Mohamed Shapie telah terpilih menjadi penasihat kepada UNESCO International Centre of Martial Arts (UNESCO-ICM). Beliau diiktiraf oleh UNESCO-ICM sebagai pakar Silat dan pengkaji Silat. Sumber : http://www.unescoicm.org/eng/network/advice.php